आयकर विभाग की सर्वे टीम ने ज्वाइंट इनकम टैक्स कमिश्नर टीपी शुक्ला की अगुवाई में मीरगंज की तीन दुकानों अतुल चेन हाउस, मनीष रत्न केंद्र और आभूषण मंदिर में छापे मारे थे। यह दुकानें स्वर्गीय सुरेंद्र अग्रवाल के पुत्रों अतुल अग्रवाल, महेंद्र अग्रवाल और मनोज अग्रवाल की हैं। सूत्रों के मुताबिक महेंद्र अग्रवाल मनीष रत्न केंद्र के साथ ही आरएस आर्नामेंट एंड ज्वैलरी प्राइवेट लिमिटेड के नाम से भी फर्म चलाते हैं। यह फर्म कानपुर से संचालित की जा रही है। बताते हैं कि अतुल चेन हाउस और रत्न केंद्र में घुसने के दौरान सर्वे टीम को कोई दिक्कत नहीं हुई लेकिन आयकर टीम की छापेमारी की सूचना मिल जाने पर आभूषण केंद्र का शटर बंद कर लिया गया। टीम के काफी प्रयास पर पौन घंटे बाद शटर खुला। आशंका है कि इस दौरान व्यापारी कारोबार से जुड़े कई कागजात और सामान दिया गया।